text: اس کے علاوہ ہندستان کے بحری علاقوں میں نگرانی کے لئے ہندستانی ساحلی گارڈ اور ہندستانی بحریہ کی کشتیاں اور طیاروں سے ہفتہ میں 24 گھنٹے کام لیا جاتا ہے۔ اس کا مقصد قومی مفاد کا تحفظ کرنا ہے جس میں غیر ملکی کشتیوں کے ذریعہ مچھلیاں پکڑنے اور دراندازی کی روک تھام کرنا ہے۔ ہندستانی کوسٹ گارڈ ماہی گیروں کے ساتھ اجتماعی رابطے کے پروگرام منعقد کرتا رہتا ہے تاکہ ا ن ماہی گیروں کو سیکورٹی کی موجودہ صورتحال کے بارے میں احساس دلایا جاسکے۔ جہازوں کی آمدروفت کی الیکٹرانک نگرانی کے لئے ہندستانی ساحل پر راڈار نصب کئے گئے ہیں۔ کوسٹ گارڈ سرحدی سیکورٹی کے بارے میں دوسری مرکزی اور ریاستی سرکاری ایجنسیوں کے تعاون سے ہر چھ ماہ بعد باضابطہ مشقیں کرتا رہتا ہے۔ ان ایجنسیوں میں بحری پولیس ، کسٹمز ، سی آئی ایس ایف ، ماہی گیری کا محکمہ، بندرگاہ کے حکام، ریاستی پولیس اور ہندستانی بحریہ شامل ہے۔